توفات طالبة مغربية قاطنة بأوكرانيا، اليوم الإثنين، متأثرة بجروح تصابت بيها فالكسيدة الخايبة اللي وقعات فمدينة زاباروجيا جنوب شرق أوكرانيا. وهكذا وصلات حصيلة قتلى دهذ الحادث ل4 دالضحايا فالطوطال، بينما جوج طلبة خرين تصابو بجروح، وبستة بيهم من جنسية مغربية. وحسب اتحاد الجالية العربية فزاباروجيا، واتحاد الجالية المغربية فأوكرانيا، اللي نشرو الخبر، فالأمر كيتعلق بالطالبة المسماة قيد حياتها ب . وكانت وقعات الكسيدة ف17 شتنبر الحالي مع 8 دالعشية، حسب التوقيت الأوكراني، بحيث دخلات طوموبيل من نوع BMW، واللي كانو فيها المغاربة الثلاثة اللي ماتو فاللول، فطوموبيل خرا نوع Nisan، وهذشي اللي خلا الطوموبيل اللولة تفقد السيطرة، وتدخل فبوطو دالإشهار، وتشعل فيها العافية. وطوموبيلة Nisan ماتضرراتش بزاف، وكانو فيها 3 ديال المغاربة تصابو بجروح متفاوتة الخطورة، ومنهم اللي حكا للبوليس آش وقع بالضبط. 
حصيلة كسيدة مغاربة أوكرانيا ارتفعات لـ4 قتلى.. طالبة من الجرحى ماتت اليوم